INTERNETSKU prevaru sa štetom od 50.000 kuna prijavio je policiji 24-godišnji Karlovčanin koji je smatrao da online uplaćivanjem novca kupuje rabljeni automobil, izvijestila je u srijedu karlovačka Policijska uprava te upozorila građane da budu oprezni pri internetskoj kupnji.

Mladić je prijavio da je putem interneta pronašao i kontaktirao tvrtku za prodaju rabljenih vozila u Engleskoj te im je uplatio novac, ali mu vozilo nakon toga nije isporučeno u dogovorenom roku, te se obratio policiji za pomoć

Policija je priopćila da je pokrenula kriminalističko istraživanje i da će poduzeti mjere kako bi se otkrio počinitelj i ovisno o nastaloj šteti pokrenuo odgovarajući postupak te i ovom prilikom upozorila građane na oprez pri kupnji putem interneta.

Tekst se nastavlja ispod oglasa

Posebno se to odnosi na kupovanje skupljih stvari od osobe koja ne živi u njihovoj blizini i ne ostavlja mogućnost osobnog preuzimanja kupljene robe.

''Nerazmjerna cijena nekog predmeta u odnosu na onu tržišnu kupcima bi svakako trebala biti jasno upozorenje da bi se moglo raditi o prijevari'', zaključak je policijskog upozorenja.